127 ώρες

Το 127 Ώρες (αγγλικά: 127 Hours) είναι αμερικανική/αγγλική βιογραφική και ψυχολογική δραματική ταινία επιβίωσης, παραγωγής 2010, σε σκηνοθεσία και παραγωγή του Ντάνι Μπόιλ. Το σενάριο το έγραψε ο ίδιος μαζί με τον Σάιμον Μπόφοϊ και είναι βασισμένο στην αυτοβιογραφία του Άρον Ράλστον "Between a Rock and a Hard Place". Πρωταγωνιστεί ο Τζέιμς Φράνκο στο ρόλο του ορειβάτη Ράλστον, ο οποίος παγιδεύτηκε σε ένα φαράγγι στη Γιούτα και έμεινε εκεί για περισσότερο από πέντε μέρες το 2003.

Η ταινία κυκλοφόρησε στους κινηματογράφους στις 12 Νοεμβρίου 2010 στις Ηνωμένες Πολιτείες και στις 7 Ιανουαρίου 2011 στο Ηνωμένο Βασίλειο. Απέσπασε κυρίως θετικά σχόλια από τους κριτικούς και έλαβε έξι υποψηφιότητες για Όσκαρ, μεταξύ των οποίων για Καλύτερη Ταινία και Α' Ανδρικού Ρόλου για την ερμηνεία του Φράνκο.

 Πλοκή 
Ο Άρον Ράλστον εξερευνούσε τα βουνά στο Canyonlands National Park στη Γιούτα. Σε μια προσπάθειά του να περάσει ένα φαράγγι, γλιστράει και πέφτει μέσα. Το δεξί χέρι του συνθλίβεται από μια πέτρα με αποτέλεσμα να παγιδευτεί. Για τις επόμενες πέντε μέρες ο Ράλστον επανεξετάζει ολόκληρη τη ζωή του και καταφέρνει να ανακαλύψει ότι διαθέτει όλο το κουράγιο για να μπορέσει να επιβιώσει κάνοντας οτιδήποτε είναι απαραίτητο. Για να ελευθερωθεί κόβει το χέρι του και περπατάει 8 μίλια (13 χιλιόμετρα) μέσα στην έρημο, μέχρι να βρει άλλους οδοιπόρους και τελικά να σωθεί. Κατά τη διάρκειά του εγκλωβισμού του, ο Ράλστον αναπολεί, φίλους, ερωμένες και τις δύο οδοιπόρους που συνάντησε λίγο πριν το ατύχημά του.

 Ηθοποιοί και Χαρακτήρες 
 Τζέιμς Φράνκο, στο ρόλο του Άρον Ράλστον
 Άμπερ Τάμπλιν, στο ρόλο της Μέγκαν
 Κέιτ Μάρα, στο ρόλο της Κρίστι
 Κλεμένς Ποεσί, στο ρόλο της Ράνα
 Λίζι Κάπλαν, στο ρόλο της Σόνια, αδερφή του Ράλστον
 Τριτ Γουίλιαμς, στο ρόλο του πατέρα του Ράλστον
 Κέιτ Μπάρτον, στο ρόλο της μητέρας του Ράλστον

 Παραγωγή 
Ο Ντάνι Μπόιλ ήθελε για πολλά χρόνια να κάνει ταινία την ιστορία του Ράλστον. Ο Μπόιλ έγραψε ένα προσχέδιο και το έδωσε στον Σάιμον Μπόφοϊ να γράψει το σενάριο. Ο Μπόιλ περιγράφει την ταινία ως "μια πολύ βρετανική" και "μια περιπέτεια με έναν τύπο που δεν μπορεί να κουνηθεί". Το Νοέμβριο του 2009 ανακοινώθηκε ότι πρώτη επιλογή του Μπόιλ για το ρόλο του Ράλστον ήταν ο Κίλιαν Μέρφι. Ο Ράιαν Γκόσλινγκ επίσης φημολογούνταν ότι ήταν υποψήφιος. Τελικά, τον Ιανουάριο του 2010, το ρόλο πήρε ο Τζέιμς Φράνκο. Τα γυρίσματα ξεκίνησαν το Μάρτιο του 2010 στη Γιούτα. Ο Μπόιλ ήθελε να σκηνοθετήσει το πρώτο μέρος της ταινίας χωρίς διαλόγους.

 Box office 
Με προϋπολογισμό 18.000.000 δολάρια, η ταινία 127 Ώρες έκανε άνοιγμα τριημέρου στην 25η θέση με 264.800 δολάρια στα box office. Συνολικά συγκέντρωσε 18,3 εκατομμύρια δολάρια στο αμερικανικό box office και 42,4 εκατομμύρια δολάρια στον υπόλοιπο κόσμο. Παγκοσμίως απέφερε 60,7 εκατομμύρια δολάρια. Στην Ελλάδα έκοψε 37.435 εισιτήρια.

 Βραβεία & Υποψηφιότητες 
ΟργάνωσηΚατηγορίαΥποψήφιοςΑποτέλεσμαΌσκαρ  Καλύτερη Ταινία    υποψηφιότητα Α' Ανδρικού Ρόλου  Τζέιμς Φράνκο  υποψηφιότητα Διασκευασμένο Σενάριο  Ντάνι Μπόιλ & Σάιμον Μπόφοϊ υποψηφιότητα Μουσική  Α.Ρ. Ραμάν  υποψηφιότητα Τραγούδι <small>(If I Rise)  Dido & Α.Ρ. Ραμάν  υποψηφιότητα Μοντάζ  Τζον Χάρις  υποψηφιότηταΧρυσές Σφαίρες  Α' Ανδρικού Ρόλου - Δράμα Τζέιμς Φράνκο  υποψηφιότητα Σενάριο  Σάιμον Μπόφοϊ & Ντάνι Μπόιλ  υποψηφιότητα Μουσική  Α.Ρ. Ραμάν  υποψηφιότητα Screen Actors Guild Awards  Καλύτερη Ανδρική Ερμηνεία σε Πρωταγωνιστικό Ρόλο  Τζέιμς Φράνκο  υποψηφιότηταBAFTA Καλύτερη Βρετανική Ταινία   υποψηφιότητα Σκηνοθεσία  Ντάνι Μπόιλ  υποψηφιότητα Διασκευασμένο Σενάριο  Σάιμον Μπόφοϊ & Ντάνι Μπόιλ  υποψηφιότητα Α' Ανδρικού Ρόλου  Τζέιμς Φράνκο  υποψηφιότητα Φωτογραφία  Άντονι Ντοντ Μαντλ & Ενρίκε Τσέντιακ  υποψηφιότητα  Μοντάζ  Τζον Χάρις  υποψηφιότητα Μουσική  Α.Ρ. Ραμάν   υποψηφιότητα Ήχος  Γκλεν Φρίμαντλ, Στίβεν Σ. Λάνερι, Ντάγκλας Κάμερον, Ίαν Ταπ & Ρίτσαρντ Πράικ  υποψηφιότητα

 Παραπομπές 

 Εξωτερικοί σύνδεσμοι 




Κατηγορία:Αμερικανικές ταινίες της δεκαετίας 2010
Κατηγορία:Αμερικανικές βιογραφικές ταινίες
Κατηγορία:Ταινίες του 2010
Κατηγορία:Αγγλόφωνες ταινίες
Κατηγορία:Αμερικανικές δραματικές ταινίες
Κατηγορία:Ταινίες βασισμένες σε βιογραφίες
Κατηγορία:Ταινίες παραγωγής Dune Entertainment
Κατηγορία:Δραματικές ταινίες βασισμένες σε πραγματικά γεγονότα
Κατηγορία:Ταινίες γυρισμένες στο Σολτ Λέικ Σίτι
Κατηγορία:Αμερικανικές ταινίες επιβίωσης
Κατηγορία:Ταινίες με θέμα την αναπηρία